Legal Document

Category: 75

Text:
10. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 364 της 13/22 Σεπτ. 1983 (ΦΕΚ Α΄ 129) Κανονισμός εγκατάστασης και λειτουργίας σε Ελληνικά Εμπορικά πλοία τερματικών δορυφορικών συσκευών (επίγειων σταθμών πλοίων). Έχοντας υπόψη: 1.Το άρθρο 1 του Ν. 5524/1932 (ΦΕΚ 186 Α΄/11.5.32) «περί τροποποιήσεως και συμπληρώσεως άρθρων τινών του Ν. 4797/30» με το οποίο προστέθηκε παράγραφος 5 στο άρθρο 12 του Ν. 4797/30 (ΦΕΚ 235 Α΄/10.5.30) «περί οργανώσεως της ραδιοτηλεγραφικής και ραδιοτηλεφωνικής Υπηρεσίας του Κράτους». 2.Τα άρθρα 2 παρ. 1, 32 και 36 του Ν.Δ. 187/73 «περί Κώδικος Δημοσίου Ναυτικού Δικαίου» (ΦΕΚ 261 Α΄/3.10.1973). 3.Το Ν. 942/5.7.79 που κυρώνει τις συμφωνίες που αφορούν το Διεθνή Οργανισμό Ναυτιλιακών Δορυφόρων (INMARSAT) (ΦΕΚ 155 Α΄/10.7. 1979). 4.Την Κοινή Απόφαση 8715/9.7.1982 (ΦΕΚ 474/Β/1982) του Πρωθυπουργού και του Υπουργού Συγκοινωνιών «περί μεταβιβάσεως αρμοδιοτήτων στον Υφυπουργό Συγκοινωνιών». 5.Την από 7.2.1983 γνωμοδότηση του Συμβουλίου Εμπορικού Ναυτικού. 6.Την 213/31.3.1983 γνωμοδότηση του Συμβουλίου της Επικρατείας. Μετά από πρόταση του Υπουργού Εμπορικής Ναυτιλίας και του Υφυπουργού Συγκοινωνιών, αποφασίσαμε: Άρθρο Μόνο. Θέτουμε σ’ εφαρμογή τον «Κανονισμό εγκατάστασης και λειτουργίας σε Ελληνικά εμπορικά πλοία τερματικών δορυφορικών συσκευών (επίγειων σταθμών πλοίων)», που έχει ως εξής: ΚΑΝΟΝΙΣΜΟΣ Εγκατάστασις και λειτουργίας σε Ελληνικά Εμπορικά Πλοία Τερματικών Δορυφορικών Συσκευών (Επίγειοι Σταθμοί Πλοίων). Άρθρο 9. Μεταβατικές διατάξεις 1.Οι επίγειοι σταθμοί πλοίων (Ε.Σ.Π.) που είχαν γίνει αποδεκτοί από την κοινοπραξία MARISAT για επικοινωνίες μέσω του συστήματος MARISAT μέχρι την 1.2.1982, έχουν το δικαίωμα επικοινωνιών μέσω του συστήματος INMARSAT, με την προϋπόθεση ότι η αποδοχή των επίγειων σταθμών πλοίων (Ε.Σ.Π.) από τον MARISAT ήταν σε ισχύ την ημερομηνία αυτή. 2.Η άδεια επικοινωνίας επίγειου σταθμού πλοίου (Ε.Σ.Π.) μέσω του συστήματος INMARSAT ισχύει με τις προϋποθέσεις του άρθρου 8 αυτού του Κανονισμού. 3.Η λειτουργία επίγειου σταθμού πλοίου (Ε.Σ.Π.), τύπων εγκεκριμένων από την κοινοπραξία MARISAT μέχρι την 1.2.1982, επανεξετάζεται μετά την 1.9.1991. 4.Τα πλοία που είναι ήδη εφοδιασμένα με επίγειο σταθμό πλοίου (Ε.Σ.Π.), το αργότερο δύο (2) μήνες από την ημερομηνία δημοσίευσης του Κανονισμού αυτού, πρέπει να συμμορφωθούν με τις διατάξεις της παραγράφου 2 (β) του άρθρου. 3 αυτού του Κανονισμού. (Ακολουθεί Παράρτημα με υποδείγματα) Σελ. 312,18 Τεύχος ΣΤ41-Σελ. 132 19.Γ.δ.10 Ραδιοτηλεγραφική Υπηρεσία Πλοίων Ραδιοτηλεγραφική Υπηρεσία Πλοίων 19.Γ.δ.11 Άρθρο 1. Ο Κανονισμός αυτός εφαρμόζεται: α)Σε πλοία με Ελληνική σημαία που εγκαθιστούν Ε.Σ.Π. (Επίγειος Σταθμός Πλοίου). β)Σε πλοία με Ελληνική σημαία που είναι ήδη εφοδιασμένα με Ε.Σ.Π. όπως ειδικότερα προβλέπεται από τις διατάξεις του Κανονισμού αυτού. Άρθρο 2. Ορισμοί – Σκοπός 1.Κατά την εφαρμογή του Κανονισμού αυτού νοείται: Πλοίο: Κάθε πλοίο, πλοιάριο, πλωτό ναυπήγημα και πλωτό μέσο με Ελληνική σημαία ανεξάρτητα  Σελ. 312,16(γ) Τεύχος Ζ82-Σελ. 48 χωρητικότητας, προορισμού ή χρήσης εκτός από τα πολεμικά πλοία. INMARSAT: Ο Διεθνής Οργανισμός Ναυτιλιακών Δορυφορικών Επικοινωνιών. MARISAT: Η Κοινοπραξία Ναυτιλιακών Δορυφορικών Επικοινωνιών. Αναθεώρηση Νο 1 MARISAT: Οι Τεχνικές απαιτήσεις Επίγειων Σταθμών Πλοίων (Ε.Σ.Π.) που έθεσε σε ισχύ ο MARISAT την 1 Αυγούστου 1977. Ο.C.C.: Κέντρο Ελέγχου λειτουργιών του INMARSAT. Ε.Σ.Π.: Επίγειος Σταθμός Πλοίου. Π.Ε.Σ.: Παράκτιος Επίγειος Σταθμός. Ε.Ε.Π.: Επιθεώρηση Εμπορικών Πλοίων. Στόλος: Ομάδα πλοίων με κοινά γνωρίσματα. 2.Σκοπός του Κανονισμού αυτού είναι η ρύθμιση των διαδικασιών για την εγκατάσταση και λειτουργία τερματικών δορυφορικών συσκευών επί Ελληνικών εμπορικών πλοίων. Άρθρο 3. Άδεια εγκατάστασης – λειτουργίας τερματικών  δορυφορικών συσκευών. 1.Η εγκατάσταση στα Ελληνικά εμπορικά πλοία τερματικών δορυφορικών συσκευών (επίγειων σταθμών πλοίων Ε.Σ.Π.) για επικοινωνίες μέσω του συστήματος INMARSAT επιτρέπεται εφόσον αυτά πάρουν άδεια εγκατάστασης και λειτουργίας σταθμού ασυρμάτου πλοίου, σύμφωνα με τις διατάξεις του άρθρου 35 του Κεφαλαίου VI του Π.Δ. 116/1977 (ΦΕΚ 38 Α΄/1977), «περί εγκρίσεως και θέσεως εις εφαρμογήν Κανονισμού περί τηλεπικοινωνιών των Ελληνικών εμπορικών πλοίων». 2.Η λειτουργία των πιο πάνω τερματικών δορυφορικών συσκευών, επιτρέπεται εφόσον, πέραν από την προϋπόθεση της παραγράφου 1 του ίδιου άρθρου, πληρούνται και οι πιο κάτω προϋποθέσεις: α)πάρουν άδεια επικοινωνίας μετά από επιτυχή διεξαγωγή δοκιμών αποδοχής (COMISSIONING), όπως καθορίζονται από τον Οργανισμό INMARSAT, η οποία θα επισυνάπτεται στην άδεια σταθμού ασυρμάτου πλοίου. β)Είναι συμβεβλημένα με αναγνωρισμένες από το Υπουργείο Συγκοινωνιών εκκαθαρίστριες Εταιρείες. 3.Η άδεια σταθμού ασυρμάτου πλοίου συμπληρώνεται από την Επιθεώρηση Εμπορικών Πλοίων (Ε.Ε.Π.) με τα βασικά χαρακτηριστικά του επίγειου σταθμού πλοίου (Ε.Σ.Π.) και ενημερώνεται το Υπουργείο Συγκοινωνιών και το Γενικό Επιτελείο Ναυτικού. Άρθρο 4. Τύπος των τερματικών δορυφορικών συσκευών 1.Οι επίγειοι σταθμοί πλοίων (Ε.Σ.Π.) που εισάγονται και εγκαθίστανται πρέπει ν’ ανήκουν σ’ έναν από τους τύπους που έχουν έγκριση (ΤΥΡΕ APPROVAL) από τον Οργανισμό INMARSAT και να είναι εξοπλισμένοι με την πρόσθετη δυνατότητα για αναγνώριση εθνικών ομαδικών κλήσεων. 2.Από τις συσκευές που έχουν ήδη έγκριση τύπου θα γίνονται δεκτές μόνον εκείνες που ικανοποιούν τις τεχνικές απαιτήσεις του INMARSAT για επίγειους σταθμούς πλοίου. 3.Γίνονται επίσης αποδεκτοί και οι τύποι που πληρούν τις τεχνικές απαιτήσεις για επίγειους σταθμούς πλοίων της Αναθεώρησης Νο 1 MARISAT. 4.Ο κατάλογος των εγκεκριμένων συσκευών θα δίνεται στους ενδιαφερόμενους από τον Ο.Τ.Ε. 19.Γ.δ.10 Ραδιοτηλεγραφική Υπηρεσία Πλοίων Άρθρο 5. Εγκατάσταση - λειτουργία τερματικής δορυφορικής  συσκευής. 1.Για την εγκατάσταση τερματικής δορυφορικής συσκευής θα εφαρμόζονται οι Κανονισμοί και οι σχετικές συστάσεις του INMARSAT που ισχύουν κάθε φορά. 2.Η Τεχνική Εταιρεία που θα πραγματοποιήσει την εγκατάσταση θα υποβάλει υπεύθυνη δήλωση τεχνικού ελέγχου της εγκατάστασης στον πλοιοκτήτη ή τον εκπρόσωπο αυτού και στην επιθεώρηση Εμπορικών Πλοίων (Ε.Ε.Π.), ο τύπος της οποίας καθορίζεται από την Αρχή στην οποία υποβάλλεται. 3.Η λειτουργία του επίγειου σταθμού πλοίου (Ε.Σ.Π.) στο σύστημα ΙΝΜΑRSΑΤ υπόκειται στους όρους και τους περιορισμούς που καθορίζονται από τους Εθνικούς Κανονισμούς και τον ΙΝΜΑRSΑΤ. Το Κέντρο Ελέγχου Λειτουργειών (OCC) του ΙΝMARSAT παρακολουθεί και ελέγχει την ικανοποιητική λειτουργία του επίγειου σταθμού πλοίου (Ε.Σ.Π.). Άρθρο 6. Δοκιμές αποδοχής λειτουργίας τερματικής δορυφορικής  συσκευής. 1.Για την πραγματοποίηση των αναγκαίων δοκιμών αποδοχής (παράγρ. 2(α) άρθρου 3) που απαιτούνται για την άδεια λειτουργίας του επίγειου σταθμού πλοίου (Ε.Σ.Π.) ο πλοιοκτήτης ή ο νόμιμος εκπρόσωπός του υποβάλει : α)Στον συμβαλλόμενο του INMARSAT Ο.Τ.Ε., με κοινοποίηση στο Υπουργείο Συγκοινωνιών και στην Επιθεώρηση Εμπορικών Πλοίων, αίτηση αποδοχής (στην αγγλική) σε ειδικό έντυπο (COMMISSIONING APPLICATION) του INMARSAT, το οποίο χορηγείται από τον Ο.Τ.Ε.: β)Στα Υπουργεία Συγκοινωνιών και Εμπορικής Ναυτιλίας μέσω του Ο.Τ.Ε. : (1)Υπεύθυνη Δήλωση του πλοιοκτήτη (Ν.Δ. 105/69) με τις ακριβείς διευθύνσεις (ΥΠΟΔΕΙΓΜΑ 1 ΠΑΡΑΡΤΗΜΑΤΟΣ). (2)Υπεύθυνη Δήλωση (Ν.Δ. 105/69) της εκκαθαρίστριας Εταιρείας (ΥΠΟΔΕΙΓΜΑ II ΠΑΡΑΡΤΗΜΑΤΟΣ). 2.Τα πιο πάνω υποβάλλονται είκοσι (20) τουλάχιστον ημέρες πριν από την ημερομηνία διεξαγωγής των δοκιμών αποδοχής που προτείνεται απ’ αυτόν που υπογράφει. 3.Ο ενδιαφερόμενος για την ταχύτερη διεκπεραίωση της αίτησης αποδοχής μπορεί να αποστείλλει ανεπίσημο αντίγραφο της αίτησης (COMMISSIONING APPLICATION) με επιστολή ή τηλετύπημα στη διεύθυνση του INMARSAT στο Λονδίνο. 4.Σε περίπτωση επιτυχημένης διεξαγωγής των αναγκαίων δοκιμών, ο Παράκτιος Επίγειος Σταθμός (Π.Ε.Σ.) μέσω του οποίου έγιναν οι δοκιμές αποδοχής, γνωστοποιεί στο χειριστή του επίγειου σταθμού πλοίου (Ε.Σ.Π.), την άδεια πραγματοποίησης επικοινωνιών, ενώ η επίσημη έγκριση αποστέλλεται στον ενδιαφερόμενο από το Ο.C.C, του INMARSAT. 5.Η γνωστοποίηση του INMARSAT προς τον ΟΤΕ για την έγκριση αποδοχής επίγειου σταθμού πλοίου (Ε.Σ.Π.) ανακοινώνεται στα Υπουργεία Εμπορικής Ναυτιλίας και Συγκοινωνιών για να προβούν στην οριστική συμπλήρωση και έγκριση της άδειας ασυρμάτου για το είδος αυτό των επικοινωνιών. 6.Σε περίπτωση μη επιτυχημένης διεξαγωγής μέρους των δοκιμών, είναι δυνατή η μέσω του Ο.C.C., χορήγηση άδειας μερικής προσπέλασης στο σύστημα INMARSAT για όσες μορφές επικοινωνίας (π.χ. τηλεφωνία, τηλετυπία κλπ) οι δοκιμές απέβησαν ικανοποιητικές. Ο χειριστής του επίγειου σταθμού πλοίου (Ε.Ε.Π.) πληροφορείται για την ημερομηνία επανάληψης των δοκιμών αφού προηγουμένως πάρει τα αναγκαία διορθωτικά μέτρα που του υποδεικνύονται. Άρθρο 7. Ισχύς άδειας έγκρισης επικοινωνίας εγκατεστημένου  επίγειου σταθμού πλοίου (Ε.Σ.Π.) 1.Η έγκριση για την επικοινωνία ενός εγκατεστημένου επίγειου σταθμού πλοίου (Ε.Σ.Π.) μέσω του συστήματος INMARSAT παραμένει σε ισχύ μέχρι να συμβεί μια από τις ακόλουθες περιπτώσεις: α)Μετεγκατάσταση όλου του εξοπλισμού του επιγείου σταθμού πλοίου (Ε.Σ.Π.). β)Οποιαδήποτε μεταβολή στις πληροφορίες που περιέχονται στην αίτηση αποδοχής και η οποία θα έκανε αναγκαία την αλλαγή του χαρακτηριστικού αναγνώρισης της ταυτότητας του επίγειου σταθμού πλοίου (Ε.Σ.Π.) γ)Σημαντική τροποποίηση ή αλλαγή του επίγειου σταθμού πλοίου (Ε.Σ.Π.). δ)Συνεχής ελαττωματική λειτουργία ή οποιαδήποτε ανωμαλία του επίγειου σταθμού πλοίου (Ε.Σ.Π.) που υποβαθμίζει τις λειτουργικές επιδόσεις του συστήματος INMARSAT. 2.Η έγκριση προσπέλασης στο σύστημα INMARSAT παρέχεται στις συγκεκριμένες εγκαταστάσεις επίγειου σταθμού πλοίου (Ε.Σ.Π.) που υπάρχουν στο πλοίο κατά τη στιγμή των δοκιμών αποδοχής. 3.Αν πραγματοποιηθεί μετεγκατάσταση του εξοπλισμού του επίγειου σταθμού πλοίου (Ε.Σ.Π.) πρέπει να υποβληθεί νέα αίτηση αποδοχής και ο επίγειος σταθμός πλοίου (Ε.Σ.Π.) να υποστεί εκ νέου τις σχετικές δοκιμές. 4.Αν συντρέχουν οι. περιπτώσεις (β), (γ) ή (δ) που αναφέρονται στην παράγραφο 1 αυτού του άρθρου πρέπει να ειδοποιηθεί έγκαιρα το O.C.C. του INMARSAT. Το O.C.C. στην περίπτωση αυτή θα προσδιορίσει αν απαιτείται επανάληψη των δοκιμών αποδοχής ή στην περίπτωση (γ), αν ο επίγειος σταθμός πλοίου (Ε.Σ.Π.) έχει τροποποιηθεί σε τέτοια έκταση ώστε να απαιτείται νέα έγκριση τύπου (Τype Approval). 5.Κάθε μετεγκατάσταση πρέπει να γνωστοποιείται στο Υπουργείο Συγκοινωνιών και την Επιθεώρηση Εμπορικών Πλοίων (Ε.Ε.Π.), προκειμένου να γίνονται οι σχετικές μεταβολές στην άδεια ασυρμάτου και να ρυθμίζονται τυχόν θέματα εγγυητικών επιστολών. 6.Ο ιδιοκτήτης ή χειριστής του επίγειου σταθμού πλοίου (Ε.Σ.Π.) μπορεί να ζητήσει επανάληψη των ελέγχων αποδοχής μετά από επισκευή των συσκευών του επίγειου σταθμού πλοίου (Ε.Σ.Π.) ή αντικατάσταση τμημάτων του από άλλα όμοια ή μακροχρόνια παραμονή του επίγειου σταθμού πλοίου (Ε.Σ.Π.) σε περιβάλλον ιδιαίτερα δυσμενών καιρικών συνθηκών. Άρθρο 8. Εξόφληση λογαριασμών χρήσης επίγειου σταθμού πλοίου (Ε.Σ.Π.) 1.Για την κάλυψη των απαιτήσεων των Παράκτιων επίγειων σταθμών (Π.Ε.Σ.), που ήδη λειτουργούν ή θα λειτουργήσουν στο σύστημα INMARSAT, από λογαριασμούς χρήσης επίγειου σταθμού πλοίου (Ε.Σ.Π.) που τυχόν δεν θα εξοφληθούν κανονικά, μπορεί το Υπουργείο Συγκοινωνιών να ζητά από την εκκαθαρίστρια εταιρεία με την οποία έχουν συμβληθεί πλοία που έχουν εγκαταστήσει ή θα εγκαταστήσουν επίγειο σταθμό πλοίου (Ε.Σ.Π.) την κατάθεση σ’ αυτό εγγυητικής επιστολής αναγνωρισμένης Ελληνικής Τράπεζας, για κάθε πλοίο χωριστά, το ύψος της οποία καθορίζεται από το Υπουργείο Συγκοινωνιών και καλύπτει τουλάχιστον το μέσο όρο της εξαμηνιαίας κίνησης των πλοίων της κατηγορίας του χωρίς να μπορεί πάντως το ποσό αυτής να υπερβεί το μέσο όρο της αντίστοιχης ετήσιας κίνησης. 2.Η εκκαθαρίστρια εταιρεία με την οποία το πλοίο είναι συμβεβλημένο και σε περίπτωση νόμιμης αδυναμίας της ο πλοιοκτήτης ή ο νόμιμος εκπρόσωπος του οφείλουν να εξοφλούν εμπρόθεσμα όλους τους λογαριασμούς χρήσης του επίγειου σταθμού πλοίου (Ε.Σ.Π.). 3.Η επικοινωνία των επίγειων σταθμών πλοίων μέσω του συστήματος INMARSAT είναι διεθνής. 4.Η εξόφληση γίνεται βάσει των λογαριασμών, για τα οφειλόμενα τέλη, που διαβιβάζονται κάθε φορά. 5.Σε περίπτωση που οι λογαριασμοί δεν εξοφληθούν μέσα σε δύο (2) μήνες από την αποστολή τους, οι ελληνικοί παράκτιοι επίγειοι σταθμοί (Π.Ε.Σ.) μπορούν να διακόψουν τη δυνατότητα επικοινωνιών μέσω αυτών των επίγειων σταθμών, πλοίων εκτός από τα σήματα προτεραιότητας κινδύνου. (Μετά τη σελ. 312,16(β) Σελ. 312,17 Τεύχος ΣΤ41-Σελ. 131 Ραδιοτηλεγραφική Υπηρεσία Πλοίων 19.Γ.δ.10 6.Σε περίπτωση καθυστέρησης εξόφλησης λογαριασμών, το Υπουργείο Συγκοινωνιών για την αντιμετώπιση απαιτήσεων των παράκτιων επίγειων σταθμών (Π.Ε.Σ.), συμψηφίζει το οφειλόμενο ποσό με την εγγυητική επιστολή που τυχόν έχει κατατεθεί σ’ αυτό. 7.Αν υπάρξει υπόλοιπο απαίτησης αυτό υπόκειται σε τόκους υπερημερίας, μπορεί δε να βεβαιωθεί και να εισπραχθεί με τον οφειλόμενο τόκο, σύμφωνα με τις διατάξεις του Νόμου «περί Δημοσίου Λογιστικού».